Arcangelo Corelli
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk i barokken,Internasjonale klassiske komponister og verker i barokken
Arcangelo Corelli var en italiensk komponist og fiolinist. Han studerte i Bologna, men virket mest i Roma. Hans etterlatte komposisjoner (i alt seks opus) omfatter ikke vokalmusikk, men er konsentrert om de tre sjangerne triosonate, solosonate og concerto grosso. Dette er bemerkelsesverdig for tiden, fordi vokalmusikken rådde.
Triosonatene er relativt konservative og summerer opp særpreget i italiensk kammermusikk på 1600-tallet. De andre sjangerne peker i større grad fremover. Solosonatene gir vitnesbyrd om Corellis historiske betydning som utøver på fiolin, der nye og vanskelige spilleteknikker tas i bruk.Hans concerti grossi, som er blant de tidligste innen sjangeren, etablerer klanglig kontrast mellom en liten solistgruppe og stort orkester, men uten at det ennå kan snakkes om noen stilistisk kontrast.Generelt må Corellis stil sies å være diatonisk, og han er kanskje den første komponisten som benytter dur/moll-systemet uten større spor av kirketonalitet. Les mer i Store norske leksikon musikk i Italia musikk i barokken kammermusikk